548.200

Lescha davart contribuziuns da maternitad

dals 08-12-1991 (versiun dals 01-01-2025)

acceptada dal pievel ils 8 da december 19911)

Princip

Art.  1 1 Il chantun conceda contribuziuns a la mamma u al bab (da qua envi numnads geniturs) suenter la naschientscha d'in uffant durant in temp determinà, sch'ella u sch'el basegna in sustegn finanzial per la tgira ed assistenza persunala da l'uffant.

2 Fugitivas e fugitivs renconuschids ch'èn suttamess a la cumpetenza da sustegn da la confederaziun,   persunas   ch'èn   admessas   provisoricamain   sco   er   requirentas   e requirents d'asil èn exceptads da questa lescha. *

Dretg da survegnir prestaziuns

Art.  2 1 Il dretg da survegnir prestaziuns è dà, sche:

a)

ils   bains   necessaris   per   viver   na   vegnan   betg   cuvrids   da   las   entradas imputablas;

la facultad netta tenor la lescha chantunala da taglia2) na surpassa betg il dubel dals imports da facultad che na vegnan betg taxads e ch'èn decisivs per las prestaziuns supplementaras a la AVS ed a la AI (PS) per persunas che vivan sulettas e per conjugals;

il genitur che ha la tgira viva ensemen cun l'uffant en la medema chasada;

il genitur che ha la tgira ha il domicil da dretg civil en il chantun e viva effectivamain er qua; e l'activitad   da   gudogn   dal   genitur   che   ha   la   tgira   na   surpassa   betg   in   mez pensum da lavur.

b)

c)

d)

e)

Summa da las contribuziuns

Art.  3 1 Las contribuziuns correspundan a la differenza tranter ils bains necessaris per viver e las entradas imputablas.

1) M dals 10 da settember 1990, 318; PCG 1990/91, 646 (emprima lectura), PCG 1991/92,

165 (segunda lectura)

2) DG 720.000 * tabellas da las modificaziuns a la fin dal relasch

1

548.200

2 Sche las relaziuns sa midan durant il temp da retratga, ston las contribuziuns vegnir adattadas correspundentamain.

Bains necessaris per viver

Art.  4 1 Sco bains necessaris per viver valan las limitas d'entradas per persunas che vivan sulettas e per conjugals tenor las disposiziuns decisivas en il chantun davart las prestaziuns supplementaras (PS). Per mintga uffant che viva en la medema chasada vegn   mess   a   quint   in   supplement   da   20   pertschient   da   las   limitas   d'entrada   d'in genitur che viva sulet.

2 Supplementarmain vegnan renconuschidas las suandantas expensas:

a)

ils custs da locaziun tenor las disposiziuns davart las PS senza metter a quint ina resalva persunala. Tar in genitur che viva sulet en ina cuminanza d'abitar u en   ina   communitad   economica   vegnan   ils   custs   mess   a   quint proporziunalmain;

ils   tschains   ipotecars   maximalmain   fin   a   l'autezza   dal   retgav   dals   bains immobigliars;

b)

c) * …

Entradas imputablas

Art.  5 1 Sco   entradas   imputablas   valan   tut   las   entradas   dal   genitur   che   ha   la   tgira respectivamain   dals   geniturs   maridads   u   che   vivan   ensemen,   las   qualas   resultan durant il temp da contribuziun.

2 Sche   quel   genitur   che   na   tgira   betg   l'uffant   renunzia   senza   motiv   stringent   ad in'entrada da gudogn pretendibla, vegn quai resguardà en la calculaziun.

3 Tar   in   genitur   che   viva   sulet   en   ina   cuminanza   d'abitar   u   en   ina   communitad economica sto – per lur tegnairchasa – vegnir mess a quint in import commensurà sco entrada.

4 1/20 da la facultad netta vegn mess a quint sco entrada mensila, uschenavant che quella surpassa ils imports da facultad che n'èn betg vegnids taxads, ils quals èn decisivs tar las PS per persunas che vivan sulettas e per conjugals.

Perioda da calculaziun

Art.  6 1 La perioda da calculaziun per eruir ils bains necessaris per viver decisivs e las entradas correspunda a la durada da las contribuziuns.

Art.  7 Durada e modalitad da las contribuziuns 1 Las contribuziuns vegnan pajadas per 10 mais suenter la naschientscha.

2 En cas da direzza pon las contribuziuns vegnir pajadas per maximalmain 15 mais.

3 Il pajament da las contribuziuns vegn fatg per regla ina giada il mais.

2

548.200

Annunzia ed obligaziun d'annunzia

Art.  8 1 Il dretg da survegnir contribuziuns sto vegnir fatg valair il pli tard 3 mais suenter ch'el è naschì.

2 Il   genitur   che   fa   valair   il   dretg   sto   dar   las   infurmaziuns   davart   las   relaziuns persunalas   e   finanzialas   ch'èn   necessarias   per   eruir   il   dretg   e   la   summa   da   la contribuziun. El sto inoltrar ils documents necessaris sin dumonda.

3 Midadas   da   las   relaziuns   persunalas   u   finanzialas   durant   la   durada   da   las contribuziuns ston vegnir communitgadas immediatamain.

Garanzia da las contribuziuns

Art.  9 1 Contribuziuns en il senn da questa lescha na pon betg vegnir cedidas. Cessiuns da dretgs da contribuziun èn en mintga cas nunvalaivlas.

Fixaziun e pajament

Art.  10 1 La fixaziun ed il pajament da las contribuziuns èn chaussa dal servetsch social chantunal. Quel decida en ina disposiziun davart il dretg da survegnir prestaziuns, davart la summa e davart la durada da las contribuziuns.

Restituziun

Art.  11 1 Tgi che survegn contribuziuns, faschond indicaziuns faussas u incumplettas, u tgi che   n'annunzia   betg   midadas   decisivas   da   las   relaziuns,   ha   da   restituir   las contribuziuns   ch'èn   vegnidas   retratgas   nungiustifitgadamain.   L'obligaziun   da restituziun surannescha suenter 5 onns.

Obligaziun da dar infurmaziuns e da mantegnair discreziun

Art.  12 1 Las autoritads dal chantun e da las vischnancas, las patrunas u ils patruns e las instituziuns socialas che stattan en contact cun il genitur che fa valair il dretg èn obligads da dar gratuitamain las infurmaziuns ch'èn necessarias per exequir questa lescha e d'inoltrar ils documents necessaris. Las persunas ch'èn incumbensadas cun l'execuziun da questa lescha èn suttamessas a l'obligaziun da mantegnair discreziun en quai che concerna lur percepziuns.

Meds legals

Art.  13 * 1 Cunter disposiziuns ch'èn vegnidas relaschadas sin basa da questa lescha po vegnir fatg recurs tar la Dretgira superiura, e quai entaifer 30 dis dapi la consegna. *

Execuziun

Art.  14 1 La regenza è cumpetenta per l'execuziun e relascha las disposiziuns executivas necessarias3).

3) DG 548.210

3

548.200

Art.  15 1 La regenza fixescha il termin da l'entrada en vigur4) da questa lescha.

Entrada en vigur

4) messa en vigur cun CR dals 17 da december 1991 per il 1. da schaner 1992

4

548.200

Tabella da las modificaziuns - tenor conclus

Conclus 08-12-1991 03-03-2002 31-08-2006 10-12-2008 14-06-2022

Entrada en vigur 01-01-1992 01-06-2002 01-01-2007 01-08-2009 01-01-2025

Element relasch Art. 4 al. 2, c)

Art. 13 Art. 1 al. 2 Art. 13 al. 1

Modificaziun emprima versiun aboliziun revisiun totala integraziun midada

Publicaziun en la CUL - - 2006, 3318 - 2023-008

5

548.200

Tabella da las modificaziuns - tenor element

Element relasch Art. 1 al. 2 Art. 4 al. 2, c)

Art. 13 Art. 13 al. 1

Conclus 08-12-1991 10-12-2008 03-03-2002 31-08-2006 14-06-2022

Entrada en vigur 01-01-1992 01-08-2009 01-06-2002 01-01-2007 01-01-2025

Modificaziun emprima versiun integraziun aboliziun revisiun totala midada

Publicaziun en la CUL - - - 2006, 3318 2023-008

6